Virginia Woolf

Adeline Virgina Stephen, kaj tiktukeytiat Virginia Woolf, se tawawasuni katka. Yaja nesik tik ne techan Lewes-Sussex ka Inglaterraj, ne tunal se pual makwil, pal ne metzti se, tik ne shiwit se shikipil chikwey tzunti nawi pual ume (1882). Wan yaja mikik tik ne techan Lewes, ne tunal se pual chikwey, pal ne metzti yey, tik ne shiwit se shikipil chiknawi tzunti ume pual se (1941). Yaja kipia katka ume pual kashtul nawi shiwit.

Yaja se wey siwat pal ne movimientoj itukey “modernismoj” tik ne Inglaterraj. Wan ne ensayoj ipal, “Una habitación propia” se wey itekiw pal ne movimiento feminstaj. 

 Ipanpa Itunal Ichtaka 
Ne iteku, itukey katka Leslie Stephen, wan yaja inan, itukey katka Julia Stepehen. Ne iteku se tawawasuni nusan katka. Wan miak tajtawawasunimet yejemet ejkut ne inchan katka: Alfred Tennyson, Thomas Hardy, Henry James, wan Edward Burne-Jones. Yajika, ne noya Woolf sujsul igustuj tawawasua katka. Woolf mumachtia tik ne ichan katka  inwan itejtekuwan. Yaja inan kimachtia katka ne tajtaketzalis wan ne iteku kimachtia ne tapualis. 

Ne ishulejyu itukey katka Leonard Woolf. Yejemet kishmati tik ne Yawal ka Bloomsbury tik ne wey techan London. Virgina munamiktij iwan Leonard tik ne shiwit se shikipil chiknawi tzunti majtakti ume (1912). Melka Virginia Woolf se takayulu wan ne ichtakasiwaw, itukey katka Vita Sackville-West. 

Woolf mumiktij katka tik ne apan Ouse. 

 Itekiw 
1915: Ne ujti tenkal (The Voyage Out)

1919: Peyna wan tayua (Night and Day)

1922: El cuarto de Jacob 

1925: Nantzin Dalloway (Mrs. Dalloway)

1927: Al faro 

1928: Orlando 

1931: Las olas (The Waves)

1937: Ne shiwit (The Years)

1941: Entre actos 

 Ipanpa Uni 
https://es.wikipedia.org/wiki/Virginia_Woolf

https://es.wikipedia.org/wiki/Inglaterra

https://es.wikipedia.org/wiki/Literatura_modernista

https://es.wikipedia.org/wiki/Una_habitaci%C3%B3n_propia

https://es.wikipedia.org/wiki/Feminismo

https://es.wikipedia.org/wiki/Leonard_Woolf

https://es.wikipedia.org/wiki/C%C3%ADrculo_de_Bloomsbury

https://es.wikipedia.org/wiki/Lesbianismo

https://es.wikipedia.org/wiki/Vita_Sackville-West

https://es.wikipedia.org/wiki/R%C3%ADo_Ouse_(Sussex)